Romanian maajoukkueessa Chivu debytoi vuonna 1999. Hän kuului Romanian joukkueeseen vuoden 2000 ja vuoden 2008 EM-kilpailuissa, joissa molemmissa hän pelasi täyden ajan kaikissa Romanian otteluissa. Chivu lopetti maajoukkueuransa vuonna 2011, koska hänen mukaansa ikä, loukkaantumiset ja leikkaus muutaman viime vuoden aikana estivät häntä pelaamasta usealla rintamalla. Hän pelasi 75 ottelua Romanian jalkapallomaajoukkueen paidassa ja teki niissä kolme maalia.